Увогуле, я спачатку хацеў уладкавацца на няпоўную стаўку, каб паступова ўцягнуцца ў школьнае жыццё і яшчэ раз праверыць правільнасць свайго выбару. А тут — адразу паўтары стаўкі і класнае кіраўніцтва (бо пасля завочнага аддзялення і службы ў арміі ў мяне ўжо статусу маладога спецыяліста не было)! У мяне на развагі было ўсяго некалькі дзён, і з новага тыдня я ўжо пачаў працаваць настаўнікам гісторыі ў 11-й школе.